ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(93) 413 τβλικό 
Βρυξέλλες, 13 Αυγούστου 1993 
Πρόταση 
ΚΑΝΟΝΙΣΜΟΥ (ΕΟΚ) ΤΟΥ ΣΥΜΒΟΥΛΙΟΥ 
για την επιβολή οριστικού δασμού αντιντάμπινγκ 
στις εισαγωγές φρυγμένου αδρανούς μαγνησίτη 
καταγωγής Λαϊκής Δημοκρατίας της Κίνας 
(υποβληθείσα από την Επιτροπή) 
ΑΙΤΙΟΛΟΓΙΚΗ ΕΚΘΕΣΗ 
1. Με τον κανονισμό (ΕΟΚ) αριθ. 2799/92ί1) της Επιτροπής επιβλήθηκε 
προσωρινός δασμός αντίντάμπινγκ στις εισαγωγές φρυγμένου αδρανούς 
μαγνησίτη καταγωγής Λαϊκής Δημοκρατίας της Κίνας. 
2. Με τον κανονισμό (ΕΟΚ) αριθ. 104/93 του Συμβουλίου(2) ο δασμός 
αυτός παρατάθηκε για ένα δίμηνο. Αυτός ο προσωρινός δασμός έπαυσε 
να ισχύει την Πέμπτη 26 Μαρτίου 1993. 
3. Οι κινέζοι εξαγωγείς ζήτησαν ακρόαση η οποία έγινε δεκτή και 
γνωστοποίησαν γραπτώς τις απόψεις τους, καθώς και άλλα 
ενδιαφερόμενα μέρη. 
4. Ήταν απαραίτητη μία παρατεταμένη διαδικασία διαβουλεύσεων για να 
εξετασθούν πλήρως όλες οι απόψεις προτού η Επιτροπή συνάγει τα 
τελικά της συμπεράσματα. Αυτή η μακρά διαδικασία διαβουλεύσεων 
οδήγησε στην επιβολή προσωρινών μέτρων, τα οποία έπαυσαν να ισχύουν 
στις 26 Μαρτίου 1993 προ της επιβολής των οριστικών μέτρων. 
5. 'Οσον αφορά την κανονική αξία, μετά τη δημοσίευση των προσωρινών 
μέτρων και την επακόλουθη κοινοποίηση του υπολογισμού του ντάμπινγκ 
από την Επιτροπή, οι κινέζοι εξαγωγείς απέδειξαν ότι δεν έγιναν 
επαρκείς προσαρμογές για να ληφθεί η υπόψη η εύκολη πρόσβαση στις 
πρώτες ύλες που διαπιστώθηκε στην Κίνα σε σύγκριση με την Τουρκία, 
την χώρα αναφοράς. Η Επιτροπή τροποποίησε αναλόγως τον υπολογισμό 
της. 
6. 'Οσον αφορά τη σύγκριση μεταξύ της κανονικής αξίας, και της τιμής 
εξαγωγής, οι κινέζοι εξαγωγείς απέδειξαν ότι δεν είχε γίνει 
ικανοποιητική προσαρμογή της κανονικής αξίας που να δικαιολογεί τις 
διαφορές όσον αφορά τη διαδικασία καύσης στην Κίνα σε σχέση με την 
Τουρκία. Η Επιτροπή τροποποίησε αναλόγως τον υπολογισμό της. 
7. Ως αποτέλεσμα αυτών των μεταβολών της κανονικής αξίας το περιθώριο 
ντάμπινγκ, για όλους τους κινέζους εξαγωγείς, περιορίσθηκε σε 
80,7%. 
8. 'Οσον αφορά τα άλλα σημεία των προσωρινών μέτρων, ιδίως όσον αφορά 
τη ζημία και την αιτιώδη συνάφεια, οι κινέζοι εξαγωγείς, οι 
εισαγωγείς της Κοινότητας και οι χρήστες προέβαλαν ποικίλα 
επιχειρήματα, τα οποία δικαιολογούν τη μη επιβολή οριστικών μέτρων. 
Τα επιχειρήματα αυτά συζητήθηκαν λεπτομερώς στον επισυναπτόμενο 
κανονισμό, εντούτοις η Επιτροπή πρότεινε την επιβολή οριστικών 
μέτρων αντιντάμπινγκ. 
(1) ΕΕ αριθ. L 282, 26.09.1992, σ. 15 
(2) ΕΕ αριθ. L 15, 23.01.1993, σ. 1 
9. 'Οσον αφορά τον υπολογισμό του οριστικού δασμού, η Επιτροπή έλαβε υπόψη 
το γεγονός ότι οι εισαγωγές που αποτελούν αντικείμενο ντάμπινγκ 
συνέβαλαν στη χειροτέρευση της οικονομικής κατάστασης του σχετικού 
κλάδου της κοινοτικής βιομηχανίας. 
θεωρεί ότι μόνο ένας δασμός που ισούται προς το πλήρες περιθώριο 
ντάμπινγκ, και με την επιβολή του οποίου οι κινεζικές τιμές θα έφθαναν 
την κανονική αξία, είναι δυνατόν να παύσει να προκαλείται η ζημία, την 
οποία υπέστη η κοινοτική βιομηχανία. 
10. Όσον αφορά τη μορφή του δασμού, η Επιτροπή σημειώνει ότι η αγορά 
φρυγμένου αδρανούς μαγνησίτη είναι πάρα πολύ ευαίσθητη στην αστάθεια 
των τιμών που οφείλεται στις κινεζικές εισαγωγές που αποτελούν 
αντικείμενο ντάμπινγκ. Η μορφή του δασμού πρέπει να είναι τέτοια ώστε 
να παρεμποδίζει την περαιτέρω μείωση των τιμών των κινέζων εξαγωγέων. 
Υπό τις περιστάσεις αυτές καθορίστηκε ελάχιστη τιμή στην οποία δύναται 
να πωλείται στην κοινοτική αγορά ο κινεζικός μαγνησίτης. Αυτή η 
ελάχιστη τιμή καθορίζεται σε 133 ECU ανά τόνο για όλους τους βαθμούς 
καθαρότητας. Συνεπώς ο δασμός ισούται προς τη διαφορά μεταξύ αυτής της 
ελάχιστης τιμής και της καθαρής τιμής ελεύθερο στα σύνορα της 
Κοινότητας πριν από την επιβολή του δασμού. 
Α (Χ 
Πρόταση * 
ΚΑΝΟΝΙΣΜΟΣ (ΕΟΚ) αριθ. 
της 
για την επιβολή οριστικού δασμού αντιντάμπινγκ 
στις εισαγωγές φρυγμένου αδρανούς μαγνησίτη 
καταγωγής Λαϊκής Δημοκρατίας της Κίνας 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής Κοινότητας, 
τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την 
άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ 
μέρους χωρών μη μελών της Ευρωπαϊκής Οικονομικής Κοινότητας^*) και ιδίως το 
άρθρο 12, 
την πρόταση που υπέβαλε η Επιτροπή μετά από διαβουλεύσεις στο πλαίσιο της 
Συμβουλευτικής Επιτροπής που προβλέπεται από τον εν λόγω κανονισμό, 
Εκτιμώντας ότι: 
Α. ΠΡΟΣΩΡΙΝΑ ΜΕΤΡΑ 
(1) Η Επιτροπή, με τον κανονισμό (ΕΟΚ) αριθ. 2799/92<2), (ο οποίος στο 
εξής καλείται προσωρινός κανονισμός) επέβαλε προσωρινό δασμό 
αντιντάμπινγκ στις εισαγωγές φρυγμένου αδρανούς μαγνησίτη καταγωγής 
Λαϊκής Δημοκρατίας της Κίνας, που υπάγεται στον κωδικό ΣΟ 2519 90 30. 
(1) ΕΕ αριθ. L 209, 2.8.1988, σ. 1 
(2) ΕΕ αριθ. L 282, 26.9.1992, σ. 15 
Ab 
Β. ΕΠΑΚΟΛΟΥΘΗ ΔΙΑΔΙΚΑΣΙΑ 
(2) Ύστερα από την επιβολή προσωρινού δασμού αντιντάμπινγκ, πέντε κινέζοι 
εξαγωγείς και ορισμένοι ανεξάρτητοι εισαγωγείς ζήτησαν να γίνουν δεκτοί 
σε ακρόαση από την Επιτροπή, όπως πράγματι συνέβη. Υπέβαλαν επίσης 
γραπτές παρατηρήσεις καθιστώντας γνωστές τις απόψεις τους όπως και 
άλλοι ανεξάρτητοι εισαγωγείς, μερικοί τελικοί χρήστες και οι κινεζικές 
αρχές. 
(3) Τα μέρη ενημερώθηκαν επίσης σχετικά με τα κύρια γεγονότα και τις 
παραρτηρήσεις βάσει των οποίων η Επιτροπή είχε την πρόθεση να συστήσει 
την επιβολή οριστικών δασμών. Τους δόθηκε επίσης χρόνος για να προβούν 
σε διαβήματα μετά από τις κοινοποιήσεις αυτές. 
(4) Εξετάσθηκαν οι προφορικές και γραπτές παρατηρήσεις τις οποίες υπέβαλαν 
τα μέρη και εφόσον χρειάσθηκε να ληφθούν υπόψη, τροποποιήθηκαν αναλόγως 
τα συμπεράσματα της Επιτροπής. 
Γ. ΥΠΟ Ε3ΕΤΑΣΗ ΠΡΟΪΟΝ, ΟΜΟΕΙΔΕΣ ΠΡΟΪΟΝ 
(5) Ορισμένοι εξαγωγείς της Κίνας, ανεξάρτητοι εισαγωγείς και τελικοί 
χρήστες επανέλαβαν το επιχείρημα κατά το οποίο ο φρυγμένος αδρανής 
μαγνησίτης καταγωγής της Κοινότητας και αλλού δεν είναι προϊόν 
ομοειδές με το προϊόν καταγωγής της Λαϊκής Δημοκρατίας της Κίνας. 
Σχετικά με τούτο οι κινέζοι εξαγωγείς πρότειναν να ορίσει η Επιτροπή 
έναν ανεξάρτητο τεχνικό πραγματογνώμονα για να προσδιορίσει κατά πόσον 
ο κινεζικός μαγνησίτης είναι ή όχι "ομοειδές προϊόν" με οποιονδήποτε 
άλλο φρυγμένο αδρανή μαγνησίτη, όσον αφορά την ποιότητα των μεταλλικών 
του καταλοίπων, τις μεθόδους εξόρρυξης και επεξεργασίας, τις χημικές 
και φυσικές ιδιότητες και τις χρήσεις του τελικού προϊόντος. 
(6) Η Επιτροπή δέχεται ότι ένας ανεξάρτητος πραγματογνώμονας μπορεί να 
προσκομίσει τεκμηριωμένα στοιχεία σχετικά με τέτοιες διαφορές μεταξύ 
του κινεζικού μαγνησίτη και αυτού που προέρχεται από άλλες πηγές. 
Ωστόσο τα κοινοτικά όργανα δέχονται ότι υπάρχουν οι διαφορές αυτές. 
Επιπλέον δεν αμφισβητείται ότι οι διαφορές αυτές δεν αναιρούν το 
γεγονός ότι είναι ίδιες όλες οι βασικές φυσικές και χημικές ιδιότητες 
όλων των τύπων μαγνησίτη. Μόνο στην περίπτωση διαφορετικών βασικών 
φυσικών και τεχνικών ιδιοτήτων θα ήταν δυνατόν να θεωρηθεί ότι οι 
διαφορετικοί τύποι μαγνησίτη δεν είναι ομοειδή προϊόντα. Το γεγονός 
ότι ο φρυγμένος αδρανής μαγνησίτης από οποιαδήποτε πηγή, είναι δυνατόν 
να χρησιμοποιηθεί εναλλακτικά από τους τελικούς χρήστες, επιβεβαιώνει 
ότι αποτελεί ένα ομοειδές προϊόν. Έτσι δεν θεωρήθηκε αναγκαίο να 
ορισθεί πραγματογνώμονας για τους λόγους αυτούς και για τους λόγους που 
αναφέρονται στις αιτιολογίες 10, 11 και 12 του προσωρινού κανονισμού. 
Το Συμβούλιο επιβεβαιώνει αυτά τα συμπεράσματα και διαπιστώσεις. 
Δ. ΝΤΑΜΠΙΝΓΚ 
α) Χώρα αναφοράς 
(7) Στο πλαίσιο του προσωρινού της κανονισμού η Επιτροπή διαπίστωσε ότι η 
Τουρκία αποτελεί κατάλληλη χώρα αναφοράς για τον καθορισμό της 
κανονικής αξίας όσον αφορά τη Λαϊκή Δημοκρατία της Κίνας. Μετά την 
επιβολή προσωρινών δασμών, ορισμένοι από τους εξαγωγείς είχαν αντίρρηση 
ως προς τον καθορισμό της Τουρκίας ως χώρας αναφοράς και πρότειναν την 
Τσεχοσλοβακία, ως καταλληλότερη λόγω της φύσης των αποθεμάτων της, των 
τεχνικών επεξεργασίας και της σειράς των βαθμών καθαρότητας του 
οξειδίου του μαγνησίου. Προέβαλλαν το επιχείρημα ότι η τέως 
Τσεχοσλοβακία παρά το γεγονός ότι έχει ελεύθερη οικονομία, η οικονομική 
της δομή προσεγγίζει περισσότερο αυτήν της Κίνας. 
Ωστόσο η Επιτροπή υπενθυμίζει ότι, σύμφωνα με τον κανονισμό (ΕΟΚ) αριθ. 
1765/82(3), η τέως Τσεχοσλοβακία δεν δύναται να θεωρηθεί ως ελεύθερη 
οικονομία κατά την περίοδο έρευνας από τον Ιούλιο 1990 μέχρι τον Ιούνιο 
1991. Σύμφωνα με τις διατάξεις του άρθρου 2 παράγραφος (5) του 
κανονισμού (ΕΟΚ) αριθ. 2423/88, οι τιμές και το κόστος σε παρόμοια 
σχεδιασμένη οικονομία δεν δύνανται να ληφθούν ως βάση για τον καθορισμό 
της κανονικής αξίας. 
Η Επιτροπή επιλέγοντας την χώρα ελεύθερης οικονομίας όπου είναι δυνατόν 
να προσδιορισθεί η κανονική αξία, λαμβάνει υπόψη πολλούς παράγοντες. 
Λαμβάνει υπόψη την πρόσβαση στις πρώτες ύλες, την αντιπροσωπευτικότητα 
της αγοράς όσον αφορά τις ποσότητες που εξάγει η χώρα εξαγωγής και κατά 
πόσον το κόστος και οι τιμές του εν λόγω προϊόντος στη χώρα αυτή 
διαμορφώνονται από τις δυνάμεις ανταγωνιστικής αγοράς. 
Μετά από πλήρη εξέταση των συνθηκών που επικρατούν στην Toupkia 
λαμβάνοντας υπόψη τις ανωτέρω εκτιμήσεις, η Επιτροπή συνεπέρανε, όπως 
και στην αιτιολογία 15 του προσωρινού κανονισμού, ότι η Τουρκία είναι 
μια κατάλληλη χώρα αναφοράς. 
Το Συμβούλιο επιβεβαιώνει αυτά τα συμπεράσματα και τις διαπιστώσεις. 
β) Κανονική αξία 
(8) 'Οσον αφορά την κατάσταση των τιμών στην Τουρκία, η Επιτροπή διαπίστωσε 
ότι λόγω του μεγάλου τμήματος πωλήσεων μεταξύ συνδεόμενων εταιρειών δεν 
ήταν σωστό η κανονική αξία να βασισθεί στις τιμές πώλησης. Ωστόσο 
διαπιστώθηκε, όπως φαίνεται στην αιτιολογία 16 του προσωρινού 
κανονισμού, ότι το κόστος παραγωγής του τούρκου παραγωγού καθορίζεται 
μέσω διαδικασίας διαγωνισμού υπό συνθήκες ανταγωνισμού. Έτσι το 
κόστος παραγωγής προσδιορίζεται κατά τις συνήθεις εμπορικές πράξεις και 
αποτελεί κατάλληλη βάση για την κανονική αξία. 
(3) ΕΕ αριθ. L 195, 5.7.1982 
(9) Οι κινέζοι εξαγωγείς προέβαλαν το επιχείρημα ότι, μετά την επιβολή των 
προσωρινών δασμών, η κανονική αξία, όπως κατασκευάστηκε για κάθε βαθμό 
καθαρότητας οξειδίου του μαγνησίου και όπως προσαρμόσθηκε για να 
ληφθούν υπόψη οι διαφορές των συνθηκών μεταξύ Κίνας και Τουρκίας, δεν 
συμφωνεί πλήρως με τα φυσικά πλεονεκτήματα της Κίνας, όπου, κατά τον 
ισχυρισμό, η εξόρρυξη και η επεξεργασία του μαγνησίτη είναι 
ευκολότερες σε σχέση με την Τουρκία. 
Η Επιτροπή συμφωνεί με το επιχείρημα αυτό σε ορισμένο βαθμό. 'Οσον 
αφορά τις διαφορές των μεθόδων εξόρρυξης και επεξεργασίας, η Επιτροπή 
δέχεται ότι, όσον αφορά το φρυγμένο αδρανή μαγνησίτη που παράγεται στην 
Κίνα, λόγω των φυσικών πλεονεκτημάτων, δεν υφίστανται στην Κίνα 
ορισμένοι παράγοντες σχετικοί με το κόστος. Στον προσωρινό κανονισμό η 
κανονική αξία προσαρμόσθηκε για να ληφθούν υπόψη οι διαδικασίες 
αξιοποίησης και διαλογής που διαπιστώθηκαν στην Τουρκία, όχι όμως στην 
Κίνα. Η Επιτροπή θεωρεί τώρα ότι πρέπει να γίνουν επιπλέον προσαρμογές 
για να διευκολυνθεί η πρόσβαση στις πρώτες ύλες στην Κίνα σε σχέση με 
την Τουρκία. Κατά συνέπεια, λαμβάνοντας υπόψη την πραγματική αναλογία 
μεταλλεύματος/απορριμμάτων που διαπιστώνεται στην Τουρκία και το 
επίπεδο προσαρμογής το οποίο προτείνουν οι κινέζοι εξαγωγείς, το κόστος 
εξόρρυξης περιορίσθηκε κατά 20%, όπως διαπιστώθηκε στην Τουρκία. 
Βάσει τούτου, θεωρείται ότι η κανονική αξία, όπως προσδιορίστηκε για 
τον τούρκο παραγωγό, υποδηλώνει την ύπαρξη φυσικών πλεονεκτημάτων στην 
Κίνα. Οι κινέζοι εξαγωγείς προέβαλαν το επιχείρημα ότι πρέπει να 
γίνουν περαιτέρω προσαρμογές επειδή υποστηρίχθηκε ότι τα ανοικτής 
οροφής ορυχεία βρίσκονται κοντά στις καμίνους, στην Κίνα. Σχετικά με 
αυτό πρέπει να λεχθεί ότι η απόφαση να τοποθετούνται οι κάμινοι κοντά 
στα ορυχεία και να ακολουθούν τα ορυχεία, οφείλεται στη δομή του 
κόστους που δεν διαμορφώνεται από την αγορά, στην Κίνα, και στο γεγονός 
ότι οι συνακόλουθες προσαρμογές δεν συμβιβάζονται με το άρθρο 2 
παράγραφος (5) του βασικού κανονισμού. 
(10) Το Συμβούλιο επιβεβαιώνει την κανονική αξία που καθορίσθηκε με τον 
τρόπο αυτό. 
(γ) Τιμή εξαγωγής 
(11) Το Συμβούλιο επιβεβαιώνει τη μέθοδο που χρησιμοποιήθηκε για τον 
καθορισμό των τιμών εξαγωγής όπως εκτίθεται στην αιτιολογία 18 του 
προσωρινού κανονισμού, επειδή τα ενδιαφερόμενα μέρη δεν υπέβαλαν 
σχετικές τεκμηριωμένες παρατηρήσεις. 
Ε. ΣΥΓΚΡΙΣΗ ΚΑΙ ΠΕΡΙΘΩΡΙΑ ΝΤΑΜΠΙΝΓΚ 
(12) Οι κινέζοι εξαγωγείς προέβαλαν το επιχείρημα κατά το οποίο οι κινέζοι 
παραγωγοί χρησιμοποιούν απλές φρεατώδεις καμίνους χαμηλού κόστους, οι 
οποίες χρησιμοποιούν οπτάνθρακα ως καύσιμο και ότι πρέπει να γίνει 
προσαρμογή κατά 10% ώστε να ληφθεί υπόψη το χαμηλότερο κόστος καύσιμου 
στην Κίνα. Ωστόσο η Επιτροπή διαπίστωσε ότι και ο τούρκος παραγωγός 
χρησιμοποιεί φρεατώδεις καμίνους. Αντίθετα η Επιτροπή εδέχθη ότι 
πρέπει να γίνει προσαρμογή για να ληφθεί υπόψη το υψηλότερο κόστος του 
πετρελαίου που χρησιμοποιεί ο τούρκος παραγωγός και έτσι το κόστος 
παραγωγής περιορίσθηκε κατά 3%. Επειδή κανένα άλλο μέρος δεν υπέβαλε 
παρατηρήσεις, το Συμβούλιο επιβεβαιώνει τα συμπεράσματα και τις 
διαπιστώσεις της αιτιολογίας 19 του προσωρινού κανονισμού. 
Με την τελική εξέταση των κύριων γεγονότων διαπιστώνεται η ύπαρξη 
ντάμπινγκ, το δε περιθώριο ντάμπινγκ ισούται προς το ποσό κατά το οποίο 
η κανονική αξία υπερβαίνει την τιμή εξαγωγής στην Κοινότητα. Το 
περιθώριο αυτό ισούται προς 60 ECU ανά τόνο. 
(13) 'Οσον αφορά τα προσωρινά συμπεράσματα η Επιτροπή καθόρισε ενιαίο 
περιθώριο ντάμπινγκ για όλους τους κινέζους εξαγωγείς. Οι 
συνεργαζόμενοι κινέζοι εξαγωγείς αμφισβήτησαν το ενιαίο περιθώριο 
ντάμπινγκ και ισχυρίσθηκαν ότι η Επιτροπή έπρεπε να υπολογίσει το 
περιθώριο ντάμπινγκ για κάθε συνεργαζόμενο εξαγωγέα. 
Ωστόσο η Επιτροπή υπενθυμίζει ότι, όσον αφορά τις εξαγωγές από χώρα 
σχεδιασμένης οικονομίας, η ξεχωριστή μεταχείριση αποτελεί απόλυτη 
εξαίρεση η οποία πρέπει να εφαρμόζεται μόνον σε περιπτώσεις κατά τις 
οποίες ο ενδιαφερόμενος παραγωγός έχει προσκομίσει αποδεικτικά στοιχεία 
βάσει των οποίων έχει την ελευθερία να εφαρμόζει τιμές εξαγωγής χωρίς 
την επιρροή των κρατικών αρχών. Το κράτος, μέσω του ελέγχου που ασκεί, 
μπορεί να μεταβάλει το υπόδειγμα παραγωγής και συναλλαγών, ώστε να 
ληφθεί υπόψη το χαμηλότερο περιθώριο ντάμπινγκ και έτσι να υποθάλψει 
την αποτελεσματικότητα κάθε μέτρου. Σχετικά με αυτό, όπως εξηγείται 
στην αιτιολογία 21 του προσωρινού κανονισμού, οι εξαγωγείς αυτοί, που 
είναι κρατικά ελεγχόμενες επιχειρήσεις, δεν είναι ανεξάρτητοι από την 
κρατική επιρροή και δεν είναι ελεύθεροι κατά τον καθορισμό των τιμών 
εξαγωγής που εφαρμόζουν. Κατά συνέπεια καθορίσθηκε ένα μόνον περιθώριο 
ντάμπινγκ για όλες τις κινεζικές εξαγωγές. Το Συμβούλιο επιβεβαιώνει 
τα ανωτέρω συμπεράσματα και διαπιστώσεις. 
ΣΤ. ΖΗΜΙΑ 
(14) Στον προσωρινό κανονισμό, η Επιτροπή συμπεραίνει (βλέπε αιτι λογίες 22-
32) ότι η κοινοτική βιομηχανία υπέστη σημαντική ζημία εξαιτίας των 
εισαγωγών φρυγμένου αδρανούς μαγνησίτη που αποτελεί αντικείμενο 
ντάμπινγκ καταγωγής Λαϊκής Δημοκρατίας της Κίνας. Οι εισαγωγές του εν 
λόγω προϊόντος από τη Λαϊκή Δημοκρατία της Κίνας αυξήθηκαν από 117.000 
τόνους το 1988 σε περισσότερο από 176.000 τόνους κατά την περίοδο 
έρευνας από 1ης Ιουλίου 1990 μέχρι 30ης Ιουνίου 1991, το μερίδιο της 
αγοράς των κοινοτικών παραγωγών μειώθηκε σε μια διευρυνόμενη αγορά και 
οι τιμές τους σημείωσαν σημαντική πτώση. Οι παραγωγοί της Κοινότητας 
υπέστησαν απώλειες από το σύνολο των πωλήσεων τους ή πραγματοποίησαν 
ένα πολύ χαμηλό περιθώριο κέρδους. Σχετικά με αυτό, δεν υποβλήθηκαν 
νέα επιχειρήματα από τα ενδιαφερόμενα μέρη. Κατά συνέπεια το Συμβούλιο 
επιβεβαιώνει τα συμπεράσματα και τις διαπιστώσεις της Επιτροπής, όπως 
και στην αιτιολογία 32 του προσωρινού κανονισμού. 
(15) Οι κινέζοι εξαγωγείς ισχυρίσθηκαν ότι δεν μπορεί να υπάρχει ζημία για 
τους βαθμούς καθαρότητας άνω του 92% σε MgO επειδή οι κοινοτικοί 
παραγωγοί αυτών των βαθμών καθαρότητας, σύμφωνα με τους ισχυρισμούς, 
συνεχώς αυξάνουν τις πωλήσεις, τον όγκο της παραγωγής και τη 
χρησιμοπο ίηση του παραγωγικρύ δυναμικού. 
'Οπως αναφέρεται στην αιτιολογία 34 του προσωρινού κανονισμού, η 
Επιτροπή δεν διαπίστωσε κατά την έρευνα της ότι οι κοινοτικοί παραγωγοί 
είχαν αυξήσει τις πωλήσεις τους, τον όγκο παραγωγής και τη 
χρησιμοποίηση του παραγωγικού δυναμικού για αυτούς τους βαθμούς 
καθαρότητας. Επιπλέον, το επιχείρημα αυτό δεν λαμβάνει υπόψη το 
γεγονός ότι σύμφωνα με το άρθρο 4 παράγραφος (4) του κανονισμού ΕΚ 
αριθ. 2423/88, η ζημία πρέπει να διαπιστωθεί σε σχέση με την κοινοτική 
παραγωγή ομοειδούς προϊόντος, το οποίο συνίσταται από όλους τους 
βαθμούς καθαρότητας και τύπους μαγνησίτη, ευρείας εναλλακτικής 
χρησιμοποίησης. Εάν οι πωλήσεις στην Κοινότητα από τους κοινοτικούς 
παραγωγούς, ορισμένων βαθμών καθαρότητας δεν επηρεάζονται από τις 
εισαγωγές που αποτελούν αντικείμενο ντάμπινγκ, με τον ίδιο τρόπο όπως 
άλλοι βαθμοί καθαρότητας, αυτό πρέπει να εξετασθεί στο γενικό πλαίσιο 
απόδοσης της κοινοτικής βιομηχανίας στην κοινοτική αγορά για το 
ομοειδές προϊόν, στο σύνολο του δηλαδή όλους τους τύπους και βαθμούς 
καθαρότητας. Κατά συνέπεια το επιχείρημα αυτό απορρίπτεται. Το 
Συμβούλιο επιβεβαιώνει τα ανωτέρω συμπεράσματα και διαπιστώσεις. 
Ζ. ΠΡΟΚΛΗΣΗ ΖΗΜΙΑΣ 
(16) Όπως εκτίθεται στις αιτιολογίες 33 και 34 του προσωρινού κανονισμού, η 
Επιτροπή διαπίστωσε ότι η κοινοτική βιομηχανία υπέστη σημαντική ζημία 
λόγω των συνεπειών των εισαγωγών που αποτελούσαν αντικείμενο ντάμπινγκ 
κατά την έννοια του άρθρου 4 παράγραφος (1) του κανονισμού (ΕΟΚ) αριθ. 
2423/88. Ωστόσο, μετά την επιβολή των προσωρινών μέτρων, οι κινέζοι 
εξαγωγείς και ορισμένοι εισαγωγείς ισχυρίσθηκαν ότι οι ίδιοι οι 
κοινοτικοί παραγωγοί προκάλεσαν τη ζημία λόγω του αυξανόμενου κόστους 
της παραγωγής και ότι αυτή δεν οφείλεται στις εισαγωγές από την Κίνα. 
Επιπλέον ισχυρίσθηκαν ότι η ζημία οφείλεται στις εισαγωγές από τη 
βόρειο Κορέα. 
(17) 'Οσον αφορά το πρώτο επιχείρημα, η Επιτροπή διαπίστωσε ότι δεν αυξήθηκε 
σημαντικά το κόστος για τους παραγωγούς της Κοινότητας μεταξύ του 1988 
και της περιόδου έρευνας. Η επιδείνωση της οικονομικής κατάστασης της 
κοινοτικής βιομηχανίας οφείλεται στην προς τα κάτω πίεση των τιμών λόγω 
των εισαγωγών που αποτελούν αντικείμενο ντάμπινγκ από την Κίνα ενώ το 
κόστος παρέμεινε σταθερό. Κατά συνέπεια η Επιτροπή δεν δέχεται ότι η 
ζημία που προκλήθηκε οφείλεται στην ίδια την κοινοτική βιομηχανία λόγω 
του αυξανόμενου κόστους παραγωγής επομένως το επιχείρημα αυτό 
απορρίπτεται. 
(18) 'Οσον αφορά τις εισαγωγές από τη βόρειο Κορέα, η Επιτροπή παρατηρεί ότι 
η Κίνα αποτελεί τη μεγαλύτερη πηγή εισαγωγών φρυγμένου αδρανούς 
μαγνησίτη στην Κοινότητα. Η βόρειος Κορέα αντιπροσώπευε το 15% των 
εισαγωγών φρυγμένου αδρανούς μαγνησίτη στην Κοινότητα κατά την περίοδο 
έρευνας, ενώ η Κίνα αντιπροσώπευε το 46% των εισαγωγών. Επίσης, αν και 
δεν μπορεί να αποκλεισθεί ότι και άλλοι παράγοντες, είχαν αρνητικές 
επιπτώσεις στην κοινοτική βιομηχανία εκτός από τις εισαγωγές που 
αποτελούσαν αντικείμενο ντάμπινγκ από την Κίνα, συμπεραίνεται ότι η 
ουσιαστική αύξηση του όγκου και οι χαμηλές τιμές των εξαγωγών της Κίνας 
που αποτελούν αντικείμενο ντάμπινγκ, αποτελούν την αιτία της μείωσης 
του μεριδίου της αγοράς και της επιδείνωσης της οικονομικής θέσης των 
κοινοτικών παραγωγών. Κατά συνέπεια οι εξαγωγές αυτές, αν ληφθούν 
χωριστά, θεωρείται ότι προκάλεσαν σημαντική ζημία στην κοινοτική 
βιομηχανία. 
(19) Οι αντιτιθέμενοι παραγωγοί ισχυρίσθηκαν ότι οι εισαγωγές από την Κίνα 
τις οποίες χρησιμοποίησαν, δεν προκάλεσαν ζημία στους παραγωγούς της 
Κοινότητας, επειδή οι παραγωγοί της Κοινότητας δεν διέθεσαν προς πώληση 
τον φρυγμένο αδρανή μαγνησίτη με τις κατάλληλες χημικές ιδιότητες. 
Ως προς τούτο η Επιτροπή υπενθυμίζει ότι όλα τα εισαγόμενα προϊόντα και 
ο μαγνησίτης που παράγεται από την κοινοτική βιομηχανία είναι ομοειδή 
προϊόντα, με τις ίδιες βασικές φυσικές και χημικές ιδιότητες και τις 
ίδιες χρήσεις. Επιπλέον η Επιτροπή διαπίστωσε ότι η κοινοτική 
βιομηχανία είναι ικανή να προσφέρει κάθε τύπου μαγνησίτη, μεταξύ άλλων 
τους τύπους που ανταποκρίνονται στις απαιτήσεις των προαναφερόμενων 
χρηστών. Το γεγονός ότι στη συγκεκριμένη περίπτωση η κοινοτική 
βιομηχανία δεν μπορούσε να πωλήσει αυτούς τους τύπους μαγνησίτη σε 
αυτούς τους χρήστες, ενώ αντίθετα οι κινέζοι εξαγωγείς μπορούσαν να 
πωλήσουν τους τύπους αυτούς, λόγω των χαμηλών τους τιμών, αυτό αποτελεί 
περαιτέρω ένδειξη ότι η κοινοτική βιομηχανία υπέστη ζημία λόγω των 
εισαγωγών που αποτελούν αντικείμενο ντάμπινγκ από την Κίνα. 
Το Συμβούλιο επιβεβαιώνει τα ανωτέρω συμπεράσματα και διαπιστώσεις. 
Η. ΔΑΣΜΟΣ 
(20) Όσον αφορά το ύψος του δασμού η Επιτροπή ορίζει στην αιτιολογία 44 
του προσωρινού κανονισμού, ότι για να πάψει η ζημία, την οποία 
προκάλεσε το ντάμπινγκ και την οποία υπέστη η κοινοτική βιομηχανία, 
αρκεί μόνο ένας δασμός, που ισούται με το πλήρες περιθώριο ντάμπινγκ 
(όπως ορίζεται στην αιτιολογία 12) με τον οποίο οι κινεζικές τιμές 
φθάνουν την κανονική αξία. Σχετικά με αυτό το ύψος του δασμού δεν 
υποβλήθηκε κανένα επιχείρημα, μετά την επιβολή του προσωρινού δασμού, 
κατά συνέπεια το Συμβούλιο επιβεβαιώνει τα σχετικά συμπεράσματα και 
διαπιστώσεις της Επιτροπής. 
Όσον αφορά τη μορφή του δασμού, η Επιτροπή θεωρεί ότι λόγω της δομής 
της κρατικά ελεγχόμενης οικονομίας, οι κινέζοι εξαγωγείς έχουν 
σημαντική ευχέρεια για την περαιτέρω μείωση των τιμών εξαγωγής, οι δε 
κινέζοι εξαγωγείς όντως μείωσαν τις τιμές τους από το 1988. Η αγορά 
μαγνησίτη είναι πάρα πολύ ευαίσθητη στην αστάθεια των τιμών και έτσι η 
μορφή του δασμού πρέπει να εμποδίζει την περαιτέρω μείωση των τιμών 
από τους κινέζους εξαγωγείς. Κατά συνέπεια δεν θεωρείται κατάλληλο ένα 
σταθερό ύψος δασμού ούτε ένας δασμός κατ'αξίαν. 
10 
Υπό τις συνθήκες αυτές θεωρείται ότι πρέπει να ορισθεί ελάχιστη τιμή με 
την οποία πρέπει να πωλείται ο κινεζικός μαγνησίτης στην κοινοτική 
αγορά. Η ελάχιστη αυτή τιμή υπολογίσθηκε βάσει του σταθμισμένου μέσου 
όρου της κανονικής αξίας του φρυγμένου αδρανούς μαγνησίτη όπως 
ορίζεται στην αιτιολογία 9 και όπως προσαρμόζεται σύμφωνα με την τιμή 
CIF στα κοινοτικά σύνορα. Η ελάχιστη αυτή τιμή ορίζεται σε 133 ECU ανά 
τόνο για όλους τους βαθμούς καθαρότητας. Κατά συνέπεια, ο δασμός 
ισούται προς τη διαφορά αυτής της ελάχιστης τιμής και της καθαρής τιμής 
ελεύθερο στα κοινοτικά σύνορα πριν από την επιβολή του δασμού. Τούτο 
επιβεβαιώνεται από το Συμβούλιο. 
Ι. ΤΟ ΣΥΜΦΕΡΟΝ ΤΗΣ ΚΟΙΝΟΤΗΤΑΣ 
(21) Δύο βασικά στοιχεία ελήφθησαν υπόψη για να εκτιμηθεί κατά πόσο είναι 
αναγκαία η λήψη μέτρων. Σύμφωνα με το πρώτο στοιχείο, η πρόληψη των 
στρεβλώσεων του ανταγωνισμού, που οφείλονται στις αθέμιτες εμπορικές 
πρακτικές και επομένως η αποκατάσταση ανοικτού και δίκαιου ανταγωνισμού 
στην κοινοτική αγορά, αποτελούν το σκοπό των μέτρων αντιντάμπινγκ και 
κατ'ουσίαν είναι προς το γενικό συμφέρον της Κοινότητας. Όσον αφορά 
το δεύτερο στοιχείο, υπό τις ιδιαίτερες περιστάσεις της παρούσας 
διαδικασίας, η μη αποκατάσταση μιας δίκαιης κατάστασης στην αγορά, 
αποτελεί μελλοντικά κίνδυνο για την επιβίωση της βιομηχανίας φρυγμένου 
αδρανούς μαγνησίτη, επειδή η κοινοτική βιομηχανία δεν μπορεί σήμερα να 
πραγματοποιεί τα κέρδη που είναι αναγκαία για να συνεχίσει τις 
εμπορικές της συναλλαγές. Η κοινοτική βιομηχανία φρυγμένου αδρανούς 
μαγνησίτη θα έπαυε να αποτελεί πηγή τεχνικής πραγματογνωμοσύνης, 
απασχόλησης και επενδύσεων (βλέπε αιτιολογία 40 του προσωρινού 
κανονισμού). 
(22) Ορισμένοι εισαγωγείς και τελικοί χρήστες ισχυρίσθηκαν ότι η αύξηση του 
κόστους θα επηρέαζε σημαντικά την ικανότητα των αντιτιθέμενων παραγωγών 
να ανταγωνισθούν τους άλλους παραγωγούς εκτός της Κοινότητας. 
11 
Η Επιτροπή δέχεται ότι αυτός ο κλάδος της βιομηχανίας αντιμετωπίζει 
προς το παρόν δυσκολίες όσον αφορά τις συναλλαγές εντός και εκτός της 
Κοινότητας, οι οποίες ενδέχεται να ενταθούν στην περίπτωση αύξησης της 
τιμής του φρυγμένου αδρανούς μαγνησίτη. Ωστόσο η Επιτροπή θεωρεί ότι 
ο δασμός με τη μορφή ελάχιστης τιμής ανά τόνο, όπως ορίζεται ανωτέρω 
στην αιτιολογία 20, θα διευκολύνει „τους χρήστες υψηλότερων βαθμών 
καθαρότητας να αγοράζουν φρυγμένο αδρανή μαγνησίτη σε τιμές οι οποίες 
δεν είναι σημαντικά υψηλότερες από αυτές τις οποίες καταβάλλουν οι 
ανταγωνιστές τους εκτός της Κοινότητας και έτσι θα μπορέσουν να 
διατηρήσουν την ανταγωνιστική τους θέση. Επιπλέον και γενικά, ενώ 
ενδέχεται οι χρήστες να έχουν βραχυπρόθεσμο πλεονέκτημα ως προς την 
τιμή στην περίπτωση που δεν επιβληθεί δασμός, όμως, στην περίπτωση που 
δεν αποκατασταθεί ο δίκαιος ανταγωνισμός στην κοινοτική αγορά, αυτό θα 
μπορούσε μακροπρόθεσμα να οδηγήσει σε πιο περιορισμένο ανταγωνισμό και 
σε υψηλότερες τιμές. 
(23) Ορισμένοι εισαγωγείς ισχυρίσθηκαν ότι δεν χρειάζεται να προστατευθεί η 
κοινοτική βιομηχανία όσον αφορά την προμήθεια φρυγμένου αδρανούς 
μαγνησίτη που αυτή δεν μπορεί να παραδώσει. 
12 
Ενώ αληθεύει ότι η κοινοτική παραγωγή δεν επαρκεί σήμερα για να καλύψει 
τη ζήτηση του εν λόγω προϊόντος, η Επιτροπή διαπίστωσε ότι η κοινοτική 
βιομηχανία δεν λειτουργεί σήμερα σε ένα εύλογο επίπεδο χρησιμοποίησης 
του παραγωγικού δυναμικού και ότι διαθέτει μεγάλα αποθέματα, ο μόνος 
λόγος για τον οποίο η κοινοτική βιομηχανία δεν μπόρεσε να 
χρησιμοποιήσει το υπάρχον δυναμικό και να επεκτείνει τις εγκαταστάσεις 
παραγωγής, είναι οι χαμηλής τιμής εισαγωγές από την Κίνα, που αποτελούν 
αντικείμενο ντάμπινγκ. Επιπλέον, το επιχείρημα αυτό βασίζεται σε μια 
λανθασμένη άποψη όσον αφορά τις συνέπειες των δασμών αντιντάμπινγκ. 
Ακόμη και με την εφαρμογή των δασμών, οι καταναλωτές της Κοινότητας θα 
μπορούν ακόμη να αγοράζουν κινεζικό μαγνησίτη σε ανταγωνιστικές τιμές. 
Πράγματι, όπως και σε αυτήν τη διαδικασία, κατά την οποία ο δασμός 
ισούται προς το περιθώριο ντάμπινγκ, αλλά είναι χαμηλότερος από το 
απαιτούμενο ποσό για την πλήρη απομάκρυνση της ζημίας, καταργείται μόνο 
το αθέμιτο στοιχείο του πλεονεκτήματος του εξαγωγέα ως προς την τιμή. 
Επίσης υπάρχουν πολλοί άλλοι μη κοινοτικοί προμηθευτές φρυγμένου 
αδρανούς μαγνησίτη στην κοινοτική αγορά. Η Επιτροπή δεν διαβλέπει 
κανένα κίνδυνο ανεπαρκούς προσφοράς. 
(24) Οι κινέζοι εξαγωγείς επανέλαβαν το επιχείρημα κατά το οποίο δεν είναι 
προς το συμφέρον της Κοινότητας η επιβολή μη αποτελεσματικών μέτρων, 
επειδή οι δασμοί αντιντάμπινγκ που επιβάλλονται στον κινεζικό φρυγμένο 
αδρανή μαγνησίτη θα προκαλέσουν μεγάλη αύξηση των χαμηλών τιμών των 
εισαγωγών από τη βόρειο Κορέα. Όπως αναφέρεται στην αιτιολογία 41 του 
προσωρινού κανονισμού, η Επιτροπή θα ενημερωθεί στην περίπτωση που οι 
κινεζικές εισαγωγές αντικαθίστανται σε μεγάλο βαθμό από τις εισαγωγές 
που αποτελούν αντικείμενο ντάμπινγκ από τη βόρειο Κορέα, σύμφωνα με 
τους ισχυρισμούς, και, υπό παρόμοιες περιστάσεις, θα εξετάσει την 
κατάλληλη δράση. 
13 
(25) Για τους λόγους που εκτίθενται ανωτέρω στις αιτιολογίες 40 έως 43 του 
προσωρινού κανονισμού, η Επιτροπή συμπεραίνει ότι χρειάζεται παρέμβαση 
στην περίπτωση αυτή για την προάσπιση του κοινοτικού συμφέροντος. Το 
Συμβούλιο επιβεβαιώνει τα ανωτέρω συμπεράσματα και διαπιστώσεις. 
Ι. ΕΙΣΠΡΑΞΗ ΤΟΥ ΠΡΟΣΩΡΙΝΟΥ ΔΑΣΜΟΥ 
(26) Το Συμβούλιο δεν θεωρεί ότι είναι σωστό, λόγω της μεταβολής της μορφής 
του δασμού, στη συγκεκριμένη αυτή περίπτωση, να εισπραχθεί οριστικά ο 
προσωρινός δασμός αντιντάμπινγκ, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ 
'Αρθρο 1 
1. Επιβάλλεται οριστικός δασμός αντιντάμπινγκ στις εισαγωγές φρυγμένου 
αδρανούς μαγνησίτη που υπάγεται στον κωδικό ΣΟ 2519 90 30 καταγωγής 
Λαϊκής Δημοκρατίας της Κίνας. 
2. Το ύψος του δασμού ισούται προς τη διαφορά μεταξύ 133 ECU ανά τόνο και 
της καθαρής, ελεύθερης στα κοινοτικά σύνορα τιμής πριν από την επιβολή 
του δασμού, εφόσον ή τιμή αυτή είναι χαμηλότερη. 
3. Εφαρμόζονται οι διατάξεις πόυ ισχύουν για τους δασμούς. 
'Αρθρο 2 
θ παρών κανονισμός αρχίζει να ισχύει την επόμενη ημέρα από τη δημοσίευση του 
στην Επίσημη Εφημερίδα των Ευρωπαϊκών Κοινοτήτων^ 
ο παρών κανονισμός είναι δεσμευτικός ως προς όλα τα μέρη του και ισχύει άμεσα 
σε κάθε κράτος μέλος. 
Βρυξέλλες, Για το Συμβούλιο 
14 
-Λ<ζ-
ISSN 0254-1483 
COM(93)413 τελικό 
EITPAfA 
GR 11 02 
Αριύ. καταλόγου : CB-CO-93-452-GR-C 
ISBN 92-77-59021-1 
Υπηρεσία Επίσημων Εκδόσεων των Ευρωπαϊκών Κοινοτήτων 
L·2985 Luxembourg